text: Frensis Ha () — Noa Baumbaxın rejissorluğu ilə 2012-ci ildə çəkilmiş ağ-qara, komediya-dram filmi. Ssenarisini Baumbax və filmin baş rolunu ifa edən Qreta Qerviq yazmışdır. Film Nyu-Yorkda yaşayan 27 yaşlı rəqqasə Frensis Halladeyin həyatından bəhs edir. Filmin premyerası 1 sentyabr 2012-ci ildə Tellurayd Film Festivalında baş tutdu. Daha sonra film 17 may 2013-cü ildə ABŞ-də IFC Films tərəfindən məhdud sayda kinoteatrda nümayiş olundu.